Publication: Magyar Közlöny
Issue: MK-2001-41 (Year: 2001, Number: 41)
Era: 1990-2004
Section: a 30/2001. (IV. 9.) FVM rendelethez
Paragraph Index: 705

1. A vizsga célja Az Országos Mestervizsga Szabályzat 2. § b), valamint a 3. § e) pontja értelmében a mestervizsgák követelményeinek szerves részei az olyan alapvető, gyakorlati pedagógiai ismeretek, amelyek az adott szakmai területen a munkaerőutánpótlás színvonalas képzéséhez nélkülözhetetlenek. A gyakorlati oktatást is végző mester szakmai munkájában a tanulók életkori sajátosságainak megfelelő, a képzési célok elérését elősegítő módszereket és eszközöket kell hogy alkalmazzon, az elért eredményeket pedig reálisan kell értékelnie. Ezért a vizsga célja, annak felmérése, hogy a mesterjelölt a magas szintű szakmai ismeretei mellett képes-e a tudását a szakképzés hazai rendszerében a tanulók részére közvetíteni, másrészt az oktatói tevékenység iránti érdeklődés felkeltése.

Source: https://magyarkozlony.hu/hivatalos-lapok/a724212b533e5b450371a24773d4bebfcc130524/dokumentumok/1375a69d8a729a8956fdb791a74326f3f1c828fe/letoltes